<classify> Wadau wa soka wametoa maoni yao baada ya Yanga kupoteza mchezo wao dhidi ya Ruvu Shooting kwa bao 1-0 katika Uwanja wa Uhuru jijini Dar es Salaam. Akizungumza baada ya mchezo huo, mtangazaji wa Clouds FM na mshabiki mkubwa wa Yanga, Antonio Nugaz ambaye alikuwa muhamasishaji katika tukio la kilele cha Wiki ya Mwananchi amesema hajashtushwa na kipigo hicho na kuongeza kuwa Yanga ilikuwa lazima afungwe katika mchezo huo ili wajiweke katika nafasi nuri ya kutwaa ubingwa. Yanga ili awe bingwa ilikuwa lazima mechi ya leo jana afungwe. Unadhani Yanga ataufungwa mechi tano mfululizo kama ule muunganiko umekuwa tayari? Yanga amefungwa kwa sababu ya distance umbali. Amesema wachezaji walitumia nguvu nyingi kwenye mchezo wa Ligi ya Mabingwa dhidi ya Towship Rollers na kufanikiwa kuibuka na ushindi wa bao 1-0, hivyo mchezo wa leo ilikuwa lazima wafungwe kutokana na uchovu. Ili ya iwe bingwa, ilibidi ipoteze mchezo wa leo. A post shared by SHAFFIH KAJUNA DAUDA shaffihdauda_ on Aug 28, 2019 at 11:22am PDT Amesema kwa sababu nafasi ya kimataifa huja mara moja kwa msimu ilikuwa lazima watumie nguvu, laki mchezo wa ligi inawezekana kupoteza mchezo mmoja na kufanya vizuri nyingine. Kwa upande wake, Abbas Tarimba ambaye ni Mkurugenzi wa Utawala na Utekelezaji wa SportPesa Tanzania, ambaye pia ni Mwanachama hai wa Yanga amesema ilikuwa siku yao Ruvu Shooting na walistahili kushinda na kudai kuwa kulikua na mapungufu machache kwa upande wa Yanga ila anaamini kocha atafanyia kazi. Mdau wa Yanga Abas Tarimba amekiri kwamba, kikosi cha Ruvu Shooting kilistahili kupata matokeo ya ushindi kutokana na kilivyocheza dhidi ya Yanga. Tarimba anaamini kuwa, Yanga ikikutana na Zesco United kwenye mechi ya CAF Champions League haitacheza kama ilivyocheza mechi ya ligi dhidi ya Ruvu Shooting. A post shared by SHAFFIH KAJUNA DAUDA shaffihdauda_ on Aug 28, 2019 at 2:08pm PDT Yanga ni wazuri, si wabaya hata kidogo, walikuwa na matatizo kidogo katika mchezo huu. Na katika mchezo dhidi ya Zesco watakuwa ni timu nyingine kabisa, amesema Tarimba. Ally Mayay, ambaye ni mchezaji na nahodha wa zamani wa Yanga amemlenga moja kwa moja mshambulizi mpya wa timu hiyo David Molinga na kusema kuwa, ana sifa za kuwa mshambuliaji huku akibainisha baadhi ya mapungufu aliyoyaona kwa mchezaji huyo. Molinga ana vigezo vya kuwa mshambuliaji lakini bado ukiangalia mikimbio yake, kuna vitu nafikiri mwalimu anatakiwa avifanyie kazi kwe yeye na viungo ambao wanatarajia kumpa pasi, Mayay amesema. Mashabiki wa soka wa Bongo ni kama hawana imani na mshambuliaji mpya wa Yanga David Molinga, katika mechi chache alizocheza amekuwa akikosolewa sana na mashabiki. Mchezaji wa zamani wa Yanga Ally Mayay Tembele anasema, Molinga ana sifa za kuwa mshambuliaji huku akibainisha baadhi ya mapungufu aliyoyaona kwa mchezaji huyo. A post shared by SHAFFIH KAJUNA DAUDA shaffihdauda_ on Aug 28, 2019 at 2:37pm PDT  <topic>: michezo 